ചന്ദ്രിക സാമ്ബത്തിക ഇടപാട്: കുഞ്ഞാലിക്കുട്ടി ഇ.ഡിക്ക് മുന്നില് ഹാജരായി കൊച്ചി: ചന്ദ്രിക ദിനപത്രത്തിലെ സാമ്ബത്തിക ഇടപാടുമായി ബന്ധപ്പെട്ട് മുസ്ലിം ലീഗ് ദേശീയ ജനറല് സെക്രട്ടറി പി.കെ. കുഞ്ഞാലിക്കുട്ടി എം.എല്.എ കൊച്ചിയില് എന്ഫോഴ്സ്മെന്റ് ഡയറക്ടറേറ്റിന് മുന്നില് ഹാജരായി. വ്യാഴാഴ്ച വൈകീട്ട് നാലിന് എത്തിയ അദ്ദേഹം ഉദ്യോഗസ്ഥര്ക്ക് മൊഴിനല്കി. പാലാരിവട്ടം മേല്പാലം നിര്മാണത്തിലെ അഴിമതിവഴി ലഭിച്ച കള്ളപ്പണം വെളുപ്പിക്കാന് ചന്ദ്രിക ദിനപത്രം ഉപയോഗിച്ചെന്ന പരാതിയില് ഹൈകോടതി നിര്ദേശപ്രകാരം ഇ.ഡി എടുത്ത കേസിലാണ് മൊഴിയെടുത്തത്. സാക്ഷിയായാണ് തന്നെ വിളിപ്പിച്ചതെന്ന് ഇ.ഡി ഓഫിസില് ഹാജരാകുംമുമ്ബ് അദ്ദേഹം മാധ്യമപ്രവര്ത്തകരോട് പറഞ്ഞു. പത്രത്തിെന്റ എക്സിക്യൂട്ടിവ് അധികാരമില്ലാത്ത ഡയറക്ടര് ബോര്ഡ് അംഗങ്ങളില്പെട്ടവരാണ് താനും പാണക്കാട് തങ്ങളുമൊക്കെ. ഇ.ഡിക്ക് പരാതിയുമായി ബന്ധപ്പെട്ട സ്റ്റേറ്റ്മെന്റാണ് നല്കുന്നത്. പതിറ്റാണ്ടുകളുടെ പാരമ്ബര്യമുള്ള സ്ഥാപനത്തിെന്റ ഡയറക്ടര് ബോര്ഡ് അംഗമെന്ന നിലയില് വിളിപ്പിച്ചപ്പോള് അഭിമാനത്തോടെയാണ് എത്തിയത്. ഇ.ഡിയുടെ സംശയങ്ങള് ദൂരീകരിച്ചുകൊടുക്കും. എല്ലാ വിഷയത്തിലും രാഷ്ട്രീയമുണ്ട്. ഒരുപത്രത്തിെന്റ നടത്തിപ്പ് ബുദ്ധിമുട്ടേറിയതാണ്. അന്വേഷണ ഏജന്സിയുമായി സഹകരിക്കേണ്ടത് ആവശ്യമാണെന്നും അദ്ദേഹം പറഞ്ഞു.